ട്രക്ക് ബസ്സിലിടിച്ചു ഉറങ്ങിക്കിടന്നവര്ക്ക് മേല് ബസ്സ് പാഞ്ഞുകയറി 18 പേര് മരിച്ചു ലക്നൗ: ഉത്തര്പ്രദേശില് ഉറങ്ങിക്കിടന്നവര്ക്ക് മുകളിലേക്ക് ബസ്സ് പാഞ്ഞുകയറി 18 പേര്ക്ക് ദാരുണാന്ത്യം. ബാരാബങ്കിയിലാണ് രണ്ടു വാഹനങ്ങള് തമ്മിലുണ്ടായ കൂട്ടയിടക്കിടെ ബസ്സ് ഉറങ്ങിക്കിടന്നവര്ക്കിടയിലേക്ക് പാഞ്ഞുകയറിയത്. ഇന്നലെ അര്ദ്ധരാത്രിയോടെയാണ് അപകടം നടന്നത്. ഹൈവേയില് നിയന്ത്രണം തെറ്റിയ ട്രക്കാണ് വഴിയരുകില് പാര്ക്ക് ചെയ്തിരുന്ന ബസ്സിലേക്ക് ഇടിച്ചുകയറിയത്. വഴിയിരികില് ഉറങ്ങിക്കിടന്ന ബീഹാര് സ്വദേശികളായ തൊഴിലാളികളുടെ ഇടയിലേക്കാണ് ബസ്സ് പാഞ്ഞുകയറിയത്. 19ലേറെ പേര്ക്ക് പരിക്കേറ്റിട്ടുണ്ട്. ബാരബങ്കിയിലെ രാം സ്നേഹി ഘാട്ടിലാണ് അപകടം നടന്നത്. ലക്നൗഹരിയാന ദേശീയ പാതയിലാണ് ദാരുണ സംഭവം ഉണ്ടായതെന്ന് ലക്നൗ പോലീസ് മേധാവി നാരായണ് സാബത് അറിയിച്ചു.